সানি লিয়ন বিপজ্জনক। তাই বর্ষবরণের রাতে সানি লিয়নের অনুষ্ঠান করতে দেওয়ার ঝুঁকি নেওয়া যাবে না। এই যুক্তি দেখিয়ে বেঙ্গালুরুতে সানির অনুষ্ঠানই বাতিল করে দিল কর্নাটক সরকার।
একটি সর্বভারতীয় ইংরেজি দৈনিকের খবর অনুযায়ী, আগামী ৩১ ডিসেম্বর বেঙ্গালুরুতে এই অনুষ্ঠানের আয়োজন করা হয়েছিল। সেখানে পারফর্ম করার কথা ছিল সানি লিওনের। কিন্তু সানির অনুষ্ঠানের অনুমতি দিলে আইনশৃঙ্খলার অবনতি হতে পারে, এই যুক্তি দেখিয়ে অনুষ্ঠানের অনুমতি নাকচ করে দিয়েছে কর্নাটক সরকার। উদ্যোক্তাদের অবশ্য দাবি, পরিবার নিয়ে সবাই যাতে উপভোগ করতে পারে, সেভাবেই সানির অনুষ্ঠানের পরিকল্পনা নেওয়া হয়েছিল।
কর্নাটকের স্বরাষ্ট্র মন্ত্রী আর রামলিঙ্গ রেড্ডির অবশ্য দাবি, আগে থেকে কন্নড়পন্থী বেশ কয়েকটি সংগঠন যেভাবে সানির এই অনুষ্ঠানের বিরোধিতায় নেমেছে, তাতে অনুষ্ঠানের অনুমতি দিলে আইন-শৃঙ্খলার সমস্যা দেখা দিতে পারে। শুধু তাই নয়, গত বছর বর্ষবরণের রাতে কর্নাটকে একটি শ্লীলতাহানির মামলায় কর্নাটক হাইকোর্ট যে রায় দিয়েছিল, তার সঙ্গে সঙ্গতি রেখেই সানির অনুষ্ঠান বাতিল করা হয়েছে।

সানির উষ্ণতা এখনও চিন্তার! 
ছবি- পিটিআই
কর্নাটক সরকারের আরও দাবি, গত অগস্ট মাসে কেরলের কোচিতে সানির অনুষ্ঠান চলাকালীন ব্যাপক বিশৃঙ্খলা দেখা দেয়। তাই অনুমতি নাকচ করার আগে কোচি পুলিশের থেকেও মতামত নেওয়া হয়েছে বলে দাবি করেন কর্নাটকের স্বরাষ্ট্রমন্ত্রী।

এই বিষয়ে অন্যান্য খবর

সানি লিওনের ভয়ে কাঁপছে মোদী সরকার! কার মঙ্গল করতে গিয়েই হয়ে গেল অমঙ্গল


কন্নড় যে সংগঠনগুলি সানির অনুষ্ঠানের বিরোধিতায় নেমেছিল, তাদের দাবি, সানি লিওন অনুষ্ঠান করলে যুবসমাজ নষ্ট হয়ে যাবে। এমনকী, এই অনুষ্ঠান হলে গণ-আত্মহত্যার হুমকি দিয়ে রেখেছিল এই সংগঠনগুলি।
একদা নীল ছবির তারকা সানি বলিউডের প্রথমসারির ছবিতেও অভিনয় করছেন। এমনকী কন্নড় ছবি ‘ডিকে’-তে অভিনয় করেছেন তিনি। শুধু তাই নয়, সানি এখন দত্তক নেওয়া কন্যাসন্তানের মাও বটে। এত কিছুর পরেও যে সানির ‘উষ্ণ’ ইমেজে এতটুকু ভাটা পড়েনি, কর্নাটকের ঘটনাই তার বড় প্রমাণ।